wickkiey/tamil-wikipedia-markdown huggingface dataset:
# சுமிருதி மந்தனா


**சுமிருதி ஸ்ரீநிவாஸ் மந்தனா**(Smriti Shriniwas Mandhana) ஜூலை 18,1996ஆம் ஆண்டு மும்பையில் பிறந்தவர் ஆவார். இவர் இந்திய அணியின் பெண்கள் துடுப்பாட்ட அணியின் இடது கை துடுப்பாட்டக்காரர் ஆவார். இவரது முதல் ஒரு நாள் போட்டி 2014 ஆகஸ்ட் மாதம் இங்கிலாத்திற்கு எதிராக விளையாடினார். ஐ.சி.சி மகளிர் அணியில் இடம்பெற்ற முதல் இந்திய வீரர் ஆவார். ஜுன் 2018 இல் இந்தியத் துடுப்பாட்டக் கட்டுப்பாட்டு வாரியம் இவருக்கு சிறந்த சர்வதேச துடுப்பாட்ட வீரருக்கான பிசிசிஐ விருதினை அறிவித்தது.  

## ஆரம்ப கால வாழ்க்கை
மந்தனா ஜுலை 18, 1996 இல் மும்பையில் பிறந்தார். இவரின் தாய் சுமிதா தந்தை ஸ்ரீநிவாஸ் மந்தனா ஆவர்.  இவருக்கு இரண்டு வயதாக இருந்தபோது மகாராட்டிரத்தில் உள்ள சங்கிலி, மாதவநகருக்கு குடிபெயர்ந்தனர். அங்குள்ள பள்ளியில் அவர் கல்வி பயின்றார். இவரின் தந்தை மற்றும் சகோதரர் ஸ்ரவன் இருவரும் சங்கிலி மாவட்ட துடுப்பாட்ட அணிக்காக போட்டிகளில் விளையாடி  உள்ளனர். இவரின் சகோதரர் மகாராட்டிர மாநிலத் துடுப்பாட்ட அணிக்காக 19 வயதினருக்கு உட்பட்டோருக்கான போட்டிகளில் விளையாடியதனைப் பார்த்தது இவருக்கு ஊக்கமாய் அமைந்தது. மந்தனாவின் குடும்பம் இவரின் துடுப்பாட்ட வாழ்க்கைக்கு உதவினர். அவரின் தந்தை அவரின் துடுப்பாட்ட திட்டமிடலையும் தாய் , அவரின் உணவு கட்டுப்பாடு மற்றும் ஆடைகள் போன்ற பிறவற்றையும் கவனித்து வந்தார். அவரின் சகோதரர் வலைப்பயிற்சியின் போது பந்து வீசினார். 2016 ஆம் ஆண்டில் நடைபெற்ற பெண்கள் வாகையாளர் கோப்பைக்கான தொடரில் மூன்று அரை நூறுகள் அடித்து அணியின் வெற்றிக்கு உதவினார். இருதிப்போட்டியில் 82 பந்துகளில் 62 ஓட்டங்கள் எடுத்து இந்தியா புளூவிற்கு எதிரான இறுதிப்போட்டியில் வெல்வதற்கு உதவினார். 192 ஓட்டங்கள் எடுத்து அந்தத் தொடரில் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்..  

## சர்வதேசப் போட்டிகள்

2014 ஆம் ஆண்டில் வோர்ம்ஸ்லீ பார்க்கில் நடைபெற்ற இங்கிலாந்து பெண்கள் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் முதன் முறையாக விளையாடினார். முதல் போட்டியின் முதல் ஆட்டப் பகுதியில் 22 ஓட்டங்களும் இரண்டாவது ஆட்டப் பகுதியில் 51 ஓட்டங்களும் எடுத்து அணியின் வெற்றிக்கு உதவினார். பின் திருஷ் காமினி யுடன் துவக்க வீரராக களம் இறங்கி 76 ஓட்டங்கள் எடுத்து வெற்றிக்குத் தேவையான 182 ஓட்டங்களை எடுத்து வெற்றி பெற உதவினார்.  
2015-16 ஆம் ஆண்டில் இந்திய பெண்கள் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. பெல்லரிவ் ஓவலில் நடைபெற்ற அந்தத் தொடரின் இரண்டாவது ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களை அடித்தார். 109 பந்துகளை எதிர்கொண்டு அதில் 102 ஓட்டங்களை எடுத்தார். ஆனால் அந்தப் போட்டியில் இந்திய அணி தோல்வி அடைந்தது.  
2016 ஆம் ஆண்டில் இந்திய பன்னாட்டுத் துடுப்பாட்ட அவை அறிவித்த பெண்கள் துடுப்பாட்ட அணியில் இடம் பெற்ற ஒரே இந்திய வீரர் இவரே.  முன்புற தசைநாரில் ஏற்பட்ட காயம் காரணமாக இவரால் 2017 ஆம் ஆண்டில் நடைபெற்ற துடுப்பாட்ட உலகக் கிண்ணத் தொடருக்கான தகுதிச் சுற்றுப் போட்டியிலும் தென்னாப்பிரிக்காவில் நடைபெற்ற நான்கு அணிகளுக்கு இடையேயான தொடரிலும் இவரால் விளையாட இயலவில்லை. ஐந்து மாத ஓய்விற்குப் பிறகு இவர் 2017 பெண்கள் துடுப்பாட்டக் கிண்ணத் தொடரில் விளையாடினார்.
# சோழீசுவரர் கோயில்களின் பட்டியல்

| **300-கி.மு–1279** | →

&nbsp;

→ | } |
| --- | --- | --- |
|-  
| |<div>சோழப் பேரரசு புகழின் உச்சத்தில் இருந்தபோது (c. 1050)</div>  
|-  
| | **தலைநகரம்**  
| | முற்கால சோழர்கள்: பூம்புகார், உறையூர்,  

இடைக்கால சோழர்கள்: பழையாறை, தஞ்சாவூர்  
கங்கைகொண்ட சோழபுரம்  
|-  
| | **மொழி(கள்)**  
| தமிழ்  
|-  
| | **அரசாங்கம்**  
| முடியாட்சி  

|-  
| | **வரலாறு**  
|-  
| | &nbsp;-&nbsp;  
| | உருவாக்கம்  
| | 300s-கி.மு  
|-  
| | &nbsp;-&nbsp;  
| | குலைவு  
| | 1279  
|}  
**சோழீசுவரர் கோயில்கள்** என்பவை சோழ அரசர்களால் கட்டப்பட்ட சிவன் கோயில்கள் ஆகும். இதில் பல கோயில்கள் யுனெசுகோவின் உலக பாரம்பரிய களங்களில் ஒன்றான அழியாத சோழர் பெருங்கோயில்களில் இடம் பெற்றவை ஆகும்.  

| ஆறகளூர் | சோழீசுவரர் | (தணியும் நல்ல சோழீசுவரம்?) |  |  |
| --- | --- | --- | --- | --- |
| செங்காளிபுரம் | நிசுடுலாம்பிகா | திருவாரூர் மாவட்டம் |  |  |
| திப்பிராசபுரம் | விக்ரம சோழீசுவரர் | கும்பகோணத்திற்கருகில் |  |  |
| கங்கைகொண்ட சோழபுரம் | கங்கை கொண்ட சோழீசுவரர் | இராசேந்திர சோழன் |  |  |
| மல்லசமுத்திரம் | சோழீசுவரர் | மல்லசமுத்திரம் |  |  |
| சங்கராமநல்லூர் | சோழீசுவரர் | (கொழுமம்), உடுமலைப்பேட்டை, இந்தியா |  |  |
| பெரியகோட்டை | சோழீசுவரர் |  |  |  |
| பேரம்பாக்கம் | சோழீசுவரர் | முதலாம் குலோத்துங்கன் | திருவள்ளூர் |  |
| நார்த்தாமலை | சோழீசுவரர் | விசயாலய சோழன் | புதுக்கோட்டை மாவட்டம் |  |
| தஞ்சாவூர் | பிரகதீசுவரர் ஆலயம் | முதலாம் இராஜராஜ சோழன் | இது இராசராசேசுவரம் என பெயரிடப்பட்டது |  |
| அரூர் | அரிஞ்சீசுவரன் | முதலாம் இராஜராஜ சோழன் | அரிஞ்சய சோழன் | மேல்பாடிக்கு அருகில் வேலூர். தாத்தாவின் நினைவாக எழுப்பப்பட்ட பள்ளிப்படை கோவில் |
| திருச்சிராப்பள்ளி | விசய சோழீசுவரர் | விசயாலய சோழன் |  |  |
| பேகூர் | பஞ்சலிங்கேசுவரன் | (பஞ்சலிங்கங்கள் - நாகேசுவரன், காலேசுவரன், நாகரேசுவரா, கர்ணேசுவரா மற்றும் சோழேசுவரா) |  |  |
| அறந்தாங்கி | இராசேந்திர சோழீசுவரர் | இராசேந்திர சோழன் |  |  |
| சோளிங்கர் | சோழீசுவரர் | சுயம்புலிங்கம் |  |  |
| பத்கல் | சோழீசுவரர் | கேதப்பய்ய நாராயணா, சோசி சங்கர்நாராயணா |  |  |
| கலந்தை | ஆதித்யேசுவரர் | ஆதித்த சோழன் |  |  |
| பொன்னமராவதி | இராசேந்திர சோழீசுவரர் | புதுக்கோட்டை மாவட்டம் |  |  |
| திரப்பூர் | சோழீசுவரம் உடையார் | புதுக்கோட்டை மாவட்டம் |  |  |
| மோட்டுப்பள்ளி | சோழர் | ஆந்திரப்பிரதேசம் |  |  |
| தொழுதூர் | மதுராந்தகம் | கடலூர் மாவட்டம், உத்தம சோழன் |  |  |
| கர்நாடகா | பழைய சோழக்குடி |  |  |  |
| சமத்தூர் | சோழீசுவரர் ஆலயம் |  |  |  |
| பெருந்துறை | சோழீசுவரர் கோயில் | ஈரோடு மாவட்டம் |  |  |

சோழர்களால் கட்டப்பட்ட ஏனைய சிவன் கோயில்கள் :  
- சுந்தரேசுவரர் கோவில் திருக்கட்டளை (முதலாம்ஆதித்யர் )
- கோமுகநாதா கோவில், ஸ்ரீநிவாச நல்லூர் (முதலாம் பராந்தக சோழன்)
- ஐராவதேசுவரர் கோயில், தாராசுரம் (இரண்டாம் இராஜராஜ சோழன் )
- காமபர்கரேசுவரர் கோவில் திருபுவனம் (மூன்றாம் குலோத்துங்க சோழன்)
- சோழீசுவரம் கோவில், கந்தளாய் (முதலாம் ராஜ ராஜ சோழன்)

சோழேசுவரக் கோயிகள் போல் பாண்டியர்கள் புகழ் பரப்பும் எண்ணற்ற கோவில்களும் உள்ளன. அவை **பாண்டீசுவரக் கோவில்கள்** என அழைக்கப்படுகின்றன.
# விண்வெளித் துறை


**விண்வெளித் துறை** (*Department of Space*) இந்திய விண்வெளித் திட்டத்தின் நிர்வாகத்திற்கு பொறுப்பான ஒரு இந்திய அரசுத் துறையாகும். இது விண்வெளி ஆய்வு மற்றும் விண்வெளி தொழில்நுட்பங்களுடன் தொடர்புடைய பல நிறுவனங்களை நிர்வகிக்கிறது.  

இந்திய விண்வெளி திட்டமானது நாட்டினுடைய சமூக-பொருளாதார நன்மைக்காக விண்வெளி, விஞ்ஞானம் மற்றும் தொழில்நுட்பத்தை செய்வதற்கும், பயன்பாட்டிற்கும் உந்துதலாக நோக்கம் கொண்டதாகும். இது இரண்டு பிரதான செயற்கைக்கோள் அமைப்புகளை கொண்டது. ஒன்று இன்சாட் இது தகவல் தொடர்பு, தொலைக்காட்சி ஒளிபரப்பு மற்றும் வானிலை சேவைகள் ஆகியவற்றிற்கும் இந்திய தொலைதூர உணர்திறன் செயற்கைக்கோள்கள் ஐ.ஆர்.எஸ் வளங்கள் கண்காணிப்பு மற்றும் மேலாண்மை ஆகியவற்றை உள்ளடக்கியது.  

ஐ.ஆர்.எஸ் மற்றும் இன்சாட் வகுப்பு செயற்கைக்கோள்களை சுற்றுப்பாதையில் வைக்க இரண்டு வாகனங்களை, பி. எஸ். எல். வி மற்றும் ஜி. எஸ். எல். வி ஆகியவற்றை இது உருவாக்கியுள்ளது.  

## முகவர்கள் மற்றும் நிறுவனங்கள்

1. இஸ்ரோ, பெங்களூர்
1. இந்திய விண்வெளி தொழில்நுட்ப கழகம், திருவனந்தபுரம்
1. இசுரோ தொலையளவியல், கண்காணிப்பு, கட்டளை வலைப்பிணையம், பெஙகளூர்,
1. விக்ரம் சாராபாய் விண்வெளி மையம், திருவனந்தபுரம்.
1. சதீஸ் தவான் விண்வெளி மையம், ஸ்ரீஹரிகோட்டா, ஆந்திரம்
1. தேசிய தொலையுணர்வு மையம், ஹைதராபாத்
1. வடகிழக்கு விண்வெளி பயன்பாட்டு மையம், மேகாலயா
1. தேசிய வளிமண்டல ஆராய்ச்சி ஆய்வகம், காடிங்கி, ஆந்திரம்
1. இயற்பியல் ஆராய்ச்சி ஆய்வகம், அகமதாபாத்.
1. விண்வெளிப் பயன்பாடுகள் மையம், அகமதாபாத்.
1. திரவ உந்துவிசை அமைப்புகள் நிறுவனம் (LPSC), திருவனந்தபுரம்
1. இஸ்ரோ செயற்கைக்கோள் நிலையம் (ISAC), பெங்களூர்.
1. விண்வெளி வளர்ச்சி மற்றும் கல்வி கழகம் (DECU), அகமதாபாத்.
1. முழுக்கட்டுப்பாடு வசதி மையம், ஹசன், கர்நாடகா
1. மின்-ஒளியியல் அமைப்புகள்ஆய்வகம் (LEOS), பெங்களூர்.
1. தொலைதூர உணர்தல் இந்திய நிறுவனம் (IIRS), டெஹ்ராடூன்.

## வரலாறு
1961 ஆம் ஆண்டில் விண்வெளி ஆராய்ச்சி மையம் மற்றும் விண்வெளி ஆணையம் (DAE) ஆகியவற்றிற்கு பொறுப்பேற்ற டாக்டர் ஹோமி பாபாவின் தலைமையின் கீழ், இந்திய அரசாங்கம் பொறுப்பை ஒப்படைத்தது. 1962 ஆம் ஆண்டில், அணுசக்தித் துறை விண்வெளி ஆராய்ச்சிக்கான இந்திய தேசியக் குழுவை உருவாக்கியது, டாக்டர் விக்ரம் சாராபாய் தலைவரான பிறகு அவர் ஒரு தேசிய விண்வெளித் திட்டத்தை ஏற்பாடு செய்தார். 1969 ஆம் ஆண்டில் இந்திய தேசிய அறிவியல் அகாடமி இன் கீழ் ஒரு ஆலோசனைக் குழுவாக மறுசீரமைக்கப்பட்டது மற்றும் இந்திய விண்வெளி ஆராய்ச்சி அமைப்பு நிறுவப்பட்டது. இந்திய அரசு விண்வெளி கமிஷனை உருவாக்கியது மற்றும் 1972 ஆம் ஆண்டில் விண்வெளித் துறையை நிறுவியது. 1972 சூன் இந்திய விண்வெளி ஆராய்ச்சி நிறுவனத்தை விண்வெளித்துறையின் நிர்வாகத்தின் கீழ் கொண்டு வந்தது.  

கே. சிவன் தற்போதைய விண்வெளி ஆணையத்தின், தலைவர், விண்வெளித் துறை செயலாளர் ஆவார். திருமதி வண்டிதா ஷர்மா இதன் கூடுதல் செயலாளர் ஆவார்.
# பிண்டு சட்டமன்றத் தொகுதி

**பிண்டு (சட்டமன்றத் தொகுதி)** (*Bhind Assembly constituency*) (தொகுதி எண்:010) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி பிண்டு மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
பிண்டு சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *நரேந்திர சிங் குஷ்வா* உள்ளார்.
# பயிருக்கு சேதம் விளைவிக்கும் நுண்ணுயிரிகள்


வேளாண்மையில் பயிர்களுக்கு சேதத்தை உண்டாக்குவதில் நுண்ணுயிரிகளுக்கு முதன்மைப் பங்கு உண்டு. அந்த நுண்ணுயிர்களால் உண்டாகும் பாதிப்புகள் கீழ்வருவன.  

## பூசணம்
பூசணங்கள் தாவர இனத்தை சார்ந்தவை . நோய் உண்டு பண்ணும் பூசணங்களுக்கு பச்சையம் கிடையாது. அதனால் தாவரங்களில் இவை தாவரங்களில் ஒட்டுண்ணிகளாக வாழ்ந்து நோயை உண்டு பண்ணுகின்றன. இலையில் புள்ளிகள், துளைகள், கருகல், சாம்பல் நிறபடிவம், துருபடிவம், செடிவாடுதல், நாற்றழுகல் மற்றும் வேர் அழுகல் முதலிய அறிகுறிகள் பூசணங்களால் தோன்றுகிறது.  
;எடுத்துக்காட்டு நோய்கள்  
- நெல் இலைபுள்ளி நோய் (பைரிகுலோரியா ஒரைசே)
- கம்பு அடிச்சாமல் நோய் (ஸ்கிளிரோஸ்போரா)
## பாக்டீரியா
பாக்டீரியாக்கள் பச்சையம் அடங்கபெறாத, ஒற்றை திசுவறையைக் கொண்டவை. பாக்டீரியாக்கள் இலைபுள்ளிகள், கரிதல், மென்மை அழுகுதல், பிளவை, வாடல் மற்றும் கழலைகள் கொப்பளங்கள் போன்ற நோய் அறிகுறிகளை தோற்றுவிக்கின்றன.  
;எடுத்துக்காட்டு நோய்கள்  
- நெல் பாக்டீரியா இலைகருக்கல் - சேந்தோமோனாஸ் ஒரைசே.
- எலுமிச்சை பிளவை - சேந்தோமோனாஸ்சிட்ரை
- பருத்தி -கருங்கிளை நோய் - சேந்தோமோனாஸ் மால்வேசியாரம்.

## மைக்கோபிளாஸ்மா
மைக்கோபிளாஸ்மா (Mycoplasma) என்பது தனி வகை நுண்ணுயிர் கூட்டத்தை சேர்ந்தது . பாக்டீரியாவின் அமைப்பையும் வைரஸின் தன்மையும் கொண்டது. பூச்சிகள் மைக்கோபிளாஸ்மாவைப் பரப்பி பயிர் நோய்கள் தோன்றக் காரணமாகின்றன. மைக்கோபிளாஸ்மாவால் பயிர்களின் வளர்ச்சி குன்றுதல், புல்தண்டு, சிற்றலை மற்றும் பச்சை பூ ஆகிய நோய்களைத் தோற்றுவிக்கின்றன.  
; மைக்கோபிளாஸ்மாவால் ஏற்படும் நோய்களுக்கு எடுத்துக்காட்டு  
- எள் பச்சை நோய், கத்திரி சிற்றிலை நோய்.

## வைரஸ்
வைரசுகள் (Virus) உருவத்தில் மிகச் சிறியவை. எலக்ட்ரான் நுண்ணோக்கி மூலம் மட்டுமே பார்க்க முடியும். இதில் உட்கரு அமிலமும் அதை சுற்றி புரத உறை மட்டுமே காணப்படும். வைரஸ்கள் பூச்சிகளால் பயிர்களுக்குப் பரப்பப்பட்டு நோய் உண்டுபண்ணுகின்றன. வைரஸ் பயிர்களில் தேமல், இலைசுருள், இலைச் சுருக்கம், இலைநெளிவு, இலைவடிவ மாற்றம், வளரச்சி குன்றுதல் மற்றும் மலட்டு தன்மை ஆகிய நோய்கள் ஏற்படுகின்றன.  
;எடுத்துக்காட்டு நோய்கள்  
- வெண்டை நரம்பு வெளுத்தல்
- துவரை தேமல் நோய்.

## பாசிகள்
பாசிகள் தாவர இனத்தை சார்ந்தவை . ஆனால் நோய் உண்டு பண்ணும் பாசிகளுக்கு பச்சையம் கிடையாது.  

## பூக்கும் தாவர ஒட்டுண்ணிகள்
சில பூக்கும் தாவர ஒட்டுண்ணிகள் தாவரங்களின் வேர்களில் ஒட்டுண்ணிகளாக வாழ்ந்து பயிர்களுக்கு சேதம் விளைவிக்கின்றன. இதற்கு வேர்ப்புல்லுருவி என்று பெயர் .  
;எடுத்துக்காட்டு  
- சுடு மல்லி

## நூற்புழுக்கள்
நூற்புழுக்கள் கண்ணுக்கு தெரியாத நூல் போன்ற தோற்றத்தை கொண்டவை. இவை மண்ணுக்கு அடியில் வாழ்ந்து தாவரங்களை தாக்கிச் சேதம் விளைவிக்கின்றன.  
;எடுத்துக்காட்டு நோய்கள்  
- உருளை கிழங்கு பொன்னிற நூற்புழு
# பனைக்குளம்


இக்கட்டுரை தர்மபுரி மாவட்டத்தில் உள்ள ஊரைப்பற்றியது. இதே பெயரில் இரமாநாதபுரத்தில் உள்ள ஊர் பற்றிய கட்டுரைக்கு பனைக்குளம் கிராமம் என்பதைப் பார்க்கவும்.  

**பனைக்குளம்** (*Panaikulam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643629. இது பனைகுளம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 21 கிலோமீட்டர் தொலைவிலும், பென்னாகரத்தில் இருந்து 23 கிலோமீட்டர் தொலைவிலும், சென்னையில் இருந்து 298 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1609, மொத்த மக்கள் தொகைகள் 6980,. இதில் 3605 ஆண்களும், 3375 பெண்களும் அடங்குவர். கல்வியறிவு பெற்றவர்கள் விகிதம் 59.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# லஹார் சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | பிரேம்குமாரி ரன்விஜய் சிங் | இந்திய தேசிய காங்கிரஸ் |
| 1962 | பிரபுதயாள் |  |
| 1967 | எஸ். பி. திரிபாதி | பாரதீய ஜனசங்கம் |
| 1972 | ரகுராம் சௌத்ரி | இந்திய தேசிய காங்கிரஸ் |
| 1977 | ராம் சங்கர் சிங் | ஜனதா கட்சி |
| 1980 | ராம்சங்கர் சௌத்ரி | இந்திரா காங்கிரஸ் |
| 1990 | கோவிந்த் சிங் | ஜனதா தளம் |
| 1993 | இந்திய தேசிய காங்கிரஸ் |  |
| 1998 |  |  |
| 2003 |  |  |
| 2008 |  |  |
| 2013 |  |  |
| 2018 | } |  |
# சி. கனகா ரெட்டி



**சிந்தாலா கனகா ரெட்டி** (பிறப்பு 1951) இந்திய அரசியல்வாதி மற்றும் தெலங்காணா மாநிலத்திலுள்ள மல்காஜ்கிரி சட்டமன்ற உறுப்பினர் ஆவார். இவர் தெலுங்கானா இராட்டிர சமிதி கட்சியின் சட்டமன்ற உறுப்பினர்.  

## ஆரம்ப வாழ்க்கை
அவர் செகந்தராபாத்தில் ஆல்வால் என்ற ஒரு விவசாயிக்கு பிறந்தார். அவருக்கு இரண்டு சகோதரர்கள் மற்றும் 3 சகோதரிகள் உள்ளனர்.  

## அரசியல் வாழ்க்கை
இவர் 2008 ஆம் ஆண்டில் பிரசா ராச்யம் கட்சியில் சேர்ந்தார், மல்காகஜ்கிரி தொகுதியிலிருந்து போட்டியிட்டுத் தோற்றார்.  

## தனிப்பட்ட வாழ்க்கை
அவர் பிரமிளா என்பவரை மணந்தார், அவருக்கு இரண்டு மகன்கள், ஒரு மகள் உள்ளனர்.
# மேகான் சட்டமன்றத் தொகுதி

**ஓமேகான் (சட்டமன்றத் தொகுதி)** (*Mehgaon Assembly constituency*) (தொகுதி எண்:012) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பிண்டு மாவட்டத்தில் அமைந்துள்ளது .  
## இத்தொகுதியின் சட்டமன்ற உறுப்பினர்கள்
**மத்தியப் பிரதேசச் சட்டமன்றம்**

| 1977 | இராமேசுவர்தயாள் தாந்ரே |
| --- | --- |
| 1980 | இராய் சிங் படோரியா |
| 1985 | உருஷ்டம் சிங் |
| 1990 | அரி சிங் நர்வாரியா |
| 1993 | நரேசு சிங் குஜ்ரார் |
| 1998 | இராகேசு சுக்லா |
| 2003 | முன்னா சிங் நர்வாரியா |
| 2008 | இராகேசு சுக்லா |
| 2013 | சவுத்ரி முகேசு சிங் சதுர்வேதி |
| 2018 | ஓ. பி. எஸ். பதோரியா |
| 2020 (இடைத்தேர்தல்) | ஓ. பி. எஸ். பதோரியா |
# ஓட்டுநர் உரிமம் (இந்தியா)

**இந்தியாவில் ஓட்டுநர் உரிமம்** *(Driving licence in India)* நெடுஞ்சாலைகளிலும் வேறு பல சாலைகளிலும் பல்வேறு வகையான மோட்டார் வாகனங்களை செலுத்த அதிகாரமளிக்கும் ஓர் அடையாள ஆவணம் ஆகும். பல்வேறு இந்திய மாநிலங்களில் மண்டல போக்குவரத்து அதிகாரிகள் / அலுவலகங்கள் அடையாள ஆவணங்கள் வழங்கும் பணியை நிர்வகிக்கின்றன. 1988 ஆம் ஆண்டின் மோட்டார் வாகனச் சட்ட வரையறையின் படி எந்த ஒரு நெடுஞ்சாலை மற்றும் பிற சாலைகளில் வாகனத்தை செலுத்தும் எந்த நபரும் இந்தியாவில் ஓர் ஓட்டுநர் உரிமம் கட்டாயம் வைத்திருத்தல் வேண்டும்.  

நவீன புகைப்பட ஓட்டுநர் உரிமமானது அடையாள அட்டை இல்லாத தருணங்களில் அடையாளம் காணல் ஒரு வங்கிக் கணக்கை தொடங்க, வயது மற்றும் பிறந்த தேதிக்கான ஆவணமாக, கைபேசி இணைப்புக்கு விண்ணப்பிக்கும் போது போன்ற பல்வேறு அடையாள அட்டை நோக்கங்களுக்காகவும் பயன்படுத்தபடுகிறது.  

## பின்னணி

இந்தியாவில் 16 வயதை அடைந்த எவரும் தற்காலிக ஓட்டுநர் உரிமம் பெருவதற்காக விண்ணப்பிக்கலாம். மொபெட் எனப்படும் இயந்திரம் பொருத்தப்பட்ட மிதிவண்டி அல்லது கியர் எனப்படும் பற்சக்கரங்களற்ற வாகனத்தை செலுத்துவதற்கு இந்த தற்காலிக உரிமம் செல்லுபடியாகும் . 18 வயது அல்லது அதற்கு மேற்பட்ட வயதை எட்டிய எவரும் கார் ஓட்டுநர் உரிமம் பெருவதற்காக விண்ணப்பிக்கலாம் . அனைத்து இந்திய ஓட்டுநர் உரிமம் பெற்ற ஒருவர் இந்தியா முழுவதும் வாகன்ங்களை இயக்கும் அனுமதி பெற்றவராக அங்கீகரிக்கப்படுகிறார் . வணிக ரீதியாக போக்குவரத்து வாகனங்களை இயக்குவதற்கு மோட்டார் வாகனச் சட்டம், 1988 ஆம் ஆண்டின் எசு.3 (1) பிரிவின் கீழ் ஒருவர் ஓட்டுநர் உரிமத்தில் சிறப்பு ஒப்புதல் பெறுதல் வேண்டும். இதற்கான ஓட்டுநர் உரிமம் பெருவதற்கு அவர் சாலையில் வாகனம் செலுத்தும் சோதனை மேற்கொள்ளுதல் வேண்டும் முன்னதாக வாய்மொழித் தேர்வு அல்லது எழுத்துத் தேர்வு சோதனை (மாநிலத்தைப் பொறுத்து), சாலை சமிக்ஞ்சை சோதனை தொடர்ந்து கண்காணிக்கப்படும் ஓட்டுநர் சோதனை ஆகியவற்றுக்கு உட்படுதல் வேண்டும் ..இவ்வாறு வழங்கப்படும் தற்காலிக உரிமமும் சில நிபந்தனைகளுக்கு உட்பட்டது.  

ஒரு குறிப்பிட்ட வகை வாகனத்தின் தற்காலிக உரிமங்களுடன் கீழ்கண்ட நிபந்தனைகள் இணைக்கப்பட்டிருக்கும் :.  
## கோட்பாட்டு சோதனை
ஒரு நபர் தற்காலிக ஓட்டுநர் உரிமத்திற்கு விண்ணப்பிக்கும்போது அடிப்படை ஓட்டுநர் விதிகள் குறித்த சோதனைகள் போக்குவரத்து அதிகரிகளால் நடத்தப்படுகின்றன. இந்தியாவில் கோட்பாட்டு சோதனை அடிப்படை சாலை அடையாள கேள்விகளைக் கொண்டுள்ளது, அவை கார் மற்றும் மோட்டார் சைக்கிள் சோதனைகளுக்கு சமமானவையாகும்.  
பலவாய்ப்பு தேர்வு கேள்விகள் - சாத்தியமான பதில்களுடன் 15 கேள்விகள் கேட்கப்படும். குறைந்தது 09 கேள்விகளுக்குச் சரியாக பதிலளிக்க வேண்டும்.  
வாய்மொழி அல்லது எழுதப்பட்ட சோதனை (மாநிலத்தைப் பொறுத்து)  
கோட்பாடு சோதனை கணினியில் நிறைவடையும். மேலும் கோட்பாடு சோதனையில் தேர்ச்சி பெற இரண்டுமே தேர்ச்சி பெற வேண்டும்.  
## இதையும் காண்க
- இந்தியாவில் வேக வரம்புகள்
- இந்தியாவின் சாலைவிதி குறியீடுகள்
- இந்தியாவின் அடையாள ஆவணங்கள்
# மாதேஅள்ளி


**மாதேஅள்ளி** (*Madehalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643630. இது மாதேஅள்ளி ஊராட்சிக்கு உட்பட்ட கிராமம்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 16 கிலோமீட்டர் தொலைவிலும், பென்னாகரத்தில் இருந்து 2 கிலோமீட்டர் தொலைவிலும், சென்னையில் இருந்து 297 கிலோமீட்டர் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1298, மொத்த மக்கள் தொகைகள் 5388,. இதில் 2773 ஆண்களும் 2615 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# கோகத் சட்டமன்றத் தொகுதி

**கோகத் (சட்டமன்றத் தொகுதி)** (*Gohad Assembly constituency*, தொகுதி எண்:013) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி பிண்டு மாவட்டத்தில் அமைந்துள்ளது . இத்தொகுதி பட்டியல் இனத்தவருக்கு ஒதுக்கப்பட்ட தனித்தொகுதி ஆகும்.  

## தற்போதைய சட்டமன்ற உறுப்பினர்
கோகத் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *லால் சிங் ஆர்யா* உள்ளார்.
# தாணுலிங்கேசுவரர் கோயில்



**தாணுலிங்கேசுவரர் கோயில்** இந்தியாவின் தமிழ்நாட்டில் கன்னியாகுமரி மாவட்டம், நாகர்கோயிலுக்கு தெற்கே 7 கி.மீ. தொலைவில் அமைந்துள்ள தெங்கம்புதூர் என்ற ஊரில் உள்ளது. இவ்வூரில் சொக்கநாதர் கோயிலும் காசிவிஸ்வநாதர் கோயிலும் அமைந்துள்ளன. இவ்வூர் பெருமாள் கோயில் சிறப்புற்று விளங்குகிறது. மதுசூதனப் பெருமாள் ஆலயம் மிகவும் பிரபலமானது. கருடனுக்கு மிக முக்கியத்துவம் அளிக்கப்படும் தலமாகும். சித்திரை மாதம் 10ஆம் நாள் சூரிய ஒளி மூலவரின் பாதங்களில் படுகிறது. பங்குனி மாதத்தில் தேரோட்டம் நடைபெறுகிறது.
# புரோட்வா ஆறு


**புரோட்வா ஆறு** (உருசியம்: Протва) என்பது உருசியாவின், கலூகா மாகாணம் மற்றும் மாசுக்கோ மாகாணம் ஆகிய பகுதிகளில் பாயும் ஆக்காவின் இடது துணை ஆறாகும். இந்த ஆற்றின் நீளம் 282 கிலோமீட்டர் (175 மைல்) ஆகும். இது பாயும் வடிநிலப்பகுதி பரப்பளவு 4,620 சதுர கிலோமீட்டர் (1,780 சதுர மைல்) ஆகும். புரோட்வா ஆறு திசம்பர் முதல் ஏப்ரல் வரை உறைந்து பனிக்கட்டியால் சூளபட்டிருக்கும். இதன் முக்கிய துணை ஆறு லூசா ஆகும். இந்த ஆற்றின் கரையோரம் வெரியா போரோவ்ஸ்க், புரோட்வினோ மற்றும் ஆப்நின்ஸ்க் ஆகிய நகரங்கள் அமைந்துள்ளன.
# செயேரா

**செயேரா** (*Sheerah*), எபிரெய வேதாகமத்தில் 1 நாளாகமம் (1 குறிப்பேடு) 7:24 இல் மட்டும் குறிப்பிடப்பட்டிருக்கும் ஒரு பெண். அவள் மூன்று நகரங்களைக் கட்டினாள். அவை கீழ்ப்புறமும், மேற்புறமுமான பெத்தோரோன் மற்றும் ஊசேன் சேரா (உசேன்செயேரா) ஆகும்.  

"அவள் ஒரு சக்திவாய்ந்த பெண்மணியாக இருந்திருக்க வேண்டும்" என்று ஹெர்பர்ட் லாக்கர் குறிப்பிடுகிறார். நகரங்களில் ஒன்றான உசேன்செயேரா அவளது பெயரைக் கொண்டுள்ளதாால், அவள்  சமூகத்தில் உயர்ந்த இடத்தில் இருந்திருக்க வேண்டும் என்று ஆண்ட்ஜே லாபான் மற்றும் எஹூட் பென் ஸிவி குறிப்பிடுகின்றனர்.
# நேவல் அருவி


**நேவல் அருவி** என்பது ஆஸ்திரேலியாவின்  நியூ சவுத் வேல்ஸ், நியூ இங்கிலாந்து  பகுதியில் உள்ள ஒரு அருவி ஆகும்.  

## அமைவிடம்
இந்த அருவி டாரிரிகோ நகரத்திம் மற்றும் டாரியோ தேசிய பூங்கா ஆகியவற்றுக்கு இடையில் அமைந்துள்ளது. இந்த அருவி குன்றின் வழியே செல்கிறது மேலும் அருவி நீர்  பள்ளத்தாக்கின் கீழே பெலங்கர் ஆற்றில் நுழைவதற்கு முன்பு ஒரு ஒற்றைப் பாலத்தின் கீழ் செல்கிறது. நியூவெல் அருவியிலிருந்து சுமார் 50 மீட்டர் (160 அடி) தொலைவில் உள்ள ஒரு சிறிய ஓய்வுப்பகுதியில் இருந்து மக்கள் அருவியைப் பார்க்க முடியும். சுற்றுலா மேசைகள், தங்குமிட கொட்டகை, குப்பைத் தொட்டிகள் இவ்விடத்தில் அமைக்கப்பட்டுள்ளது. பெலிங்கர் பள்ளத்தாக்கிற்கு அருகே நெல் ஃபோல்ட் காட்சிமுனை உள்ளது. [3].  

அருவிக்குச் செல்லும் வழியானது கடும் மழைக்காலங்களில் நீர் சூழும் நிலை ஏற்பட்டு அருவியை அருகில் சென்று பார்க்கும் சந்தர்ப்பத்தை கணிசமாக குறைத்துவிடுகிறது.
# அண்டராள்ளி

**அண்டராள்ளி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பென்னாகரம் வட்டம் மாதேஅள்ளி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு மொத்த குடியிருப்புகள் 32, மொத்த மக்கள் தொகை 132. இதில் 73 ஆண்களும் 59 பெண்களும் அடங்குவர்.  

## மேற்கோள்
# பன்னாட்டு கணித அறிவியல் மையம்

**பன்னாட்டு கணித அறிவியல் மையம்** (*International Centre for Mathematical Sciences*) ஐக்கிய இராச்சியத்தின் எடின்பரோ நகரத்தில் அமைந்துள்ளது. இதன் வலைத்தளத் தரவுகளின் படி இந்த மையம் அறிவியல், தொழில் மற்றும் வர்த்தகத்தில் கணிதவியலாளர்கள் மற்றும் பயிற்சியாளர்களை ஆராய்ச்சிப் பட்டறைகள் மற்றும் பிற கூட்டங்களுக்காக ஒன்றிணைக்கும் வகையில் செயல்படுகிறது.  

எடின்பரோ மாவட்டக் குழு, இசுக்காட்லாந்து மேம்பாட்டு முகமை, பன்னாட்டு கோட்பாட்டு இயற்பியல் மையம் ஆகிய அமைப்புகளின் ஆரம்ப ஆதரவுடன், பேராசிரியர் எல்மர் ரீசின் மேற்பார்வையின் கீழ், எடின்பரோ பல்கலைக்கழகம் மற்றும் எரியட்-வாட் பல்கலைக்கழகம் ஆகியவற்றால் 1990 ஆம் ஆண்டில் இந்த மையம் கூட்டாக நிறுவப்பட்டது.  

ஏப்ரல் 1994 ஆம் ஆண்டு ஏப்ரல் மாதத்தில் இயேம்சு கிளார்க் மேக்சுவெல்லின் பிறப்பிடமாகவும், இயேம்சு கிளார்க் மேக்சுவெல் அறக்கட்டளையின் இல்லமாகவும் உள்ள எடின்பரோவில் உள்ள 14 இந்தியா தெரு என்ற முகவரிக்கு இந்த மையம் மாற்றப்பட்டது. 2010 ஆம் ஆண்டில் இது பெரிய நிகழ்வுகளுக்கு இடமளிக்கும் வகையில் 15 தெற்கு கல்லூரி தெருவுக்கு மாற்றப்பட்டது. 2020 ஆம் ஆண்டு வரை, புதிதாக நிறுவப்பட்ட பேய்சு மையத்திற்குள் பன்னாட்டு கணித அறிவியல் மையம் அமைந்துள்ளது.  

தற்போதைய விஞ்ஞான இயக்குநர் (2016 இல் நியமிக்கப்பட்டார்) பேராசிரியர் பால் கிளெண்டினிங் என்பவராவார். பன்னாட்டு கணித அறிவியல் மையம் ஐரோப்பிய கணித சங்கத்தின் உறுப்பினராக உள்ளது.  
## அமைவிடம்
1994 ஆம் ஆண்டு முதல், இயேம்சு கிளார்கு மேக்ஸ்வெல்லின் பிறந்த இடமான 14, இந்தியா தெருவில் உள்ள இயேம்சு கிளார்க் மேக்சுவெல் அறக்கட்டளையின் தங்குமிடத்திலிருந்து இந்த மையம் வாடகைக்கு எடுக்கப்பட்டது. அதிகரித்த செயல்பாடு காரணமாக 2010 ஆம் ஆண்டில் தெற்கு கல்லூரித் தெருவில் மாற்றப்பட்ட தேவாலயத்திற்கு அகற்றப்பட்டது. பின்னர் 2018 ஆம் ஆண்டில் எடின்பரோ பல்கலைக்கழகத்தின் அருகிலுள்ள பேய்சு மையத்தில் அதன் தற்போதைய இடத்திற்கு மாற்றப்பட்டது.
# ஜந்தர் மந்தர்


***ஜந்தர் மந்தர்*** (Jantar Mantar) என்பது, புவியின் அச்சுக்கு இணையாகச் செம்பக்கம் கொண்ட பிரம்மாண்ட செங்கோண முக்கோணவடிவக் கோல் அமைக்கப்பட்டதொரு பகலிரவு சமன்கொண்ட சூரிய மணிகாட்டி ஆகும். இதில் கோலுக்கு இருபுறமும் நிலநடுக்கோட்டின் தளத்திற்கு இணையானதாகவுள்ள ஒரு வட்டக் காற்பகுதி அமைக்கப்பட்டுள்ளது. இது, நேரத்தை அரைநொடித் துல்லியமாகக் கணிப்பதற்கும், சூரியன் மற்றும் வான்சார் பொருட்களின் சரிவைக் கணக்கிடவும் அமைக்கப்பட்ட கருவியாகும்.  

இந்தியாவில், 18 ம் நூற்றாண்டில் ஜெய்ப்பூரில் ஜெய் சிங் அரசரால் ஐந்து ஜந்தர் மந்தர்கள் கட்டப்பட்டன. அவை புதுதில்லி, ஜெய்ப்பூர், உஜ்ஜைன், மதுரா மற்றும் வாரணாசியில் அமைந்துள்ளன.  

இது யுனெஸ்கோவின் உலகப் பாரம்பரியக் களமாகும்.
# கே. ஜி. ராமநாதன்


**கொல்லகுன்ட கோபாலய்யர் இராமநாதன்** (Kollagunta Gopalaiyer Ramanathan) (13 நவம்பர் 1920 – 10 மே 1992) ஒரு இந்திய கணிதவியலாளர் ஆவார். இவர் எண் கோட்பாடு தொடர்பான பணிக்காக நன்கு அறியப்படுகிறார். இவருடைய பங்களிப்புகள் இந்தியாவில் கணிதவியல் ஆய்வு மற்றும் கற்பித்தல் வளர்ச்சிக்கு பயன்பட்டுள்ளது.  

## கே. ஜி. இராமநாதனின் தொடக்க கால வாழ்க்கை மற்றும் குடும்பம்
இவர் தென்னிந்தியாவில் ஐதராபாத்தில் பிறந்தார். இவர் தனது இளங்கலை மற்றும் முதுகலைபட்டத்தை முறையே உசுமானியா பல்கலைக்கழகம் மற்றும் சென்னைப் பல்கலைக்கழகம் ஆகிய நிறுவனங்களில் முடித்தார். பின்னர் இவர் பிரின்ஸ்டன் பல்கலைக்கழகம் சென்று தனது முனைவர் பட்டத்தை முடித்தார். இவரது முனைவர் பட்ட வழிகாட்டுநராக எமில் ஆர்ட்டின் இருந்தார். பிரின்ஸ்டனில் இவர் எர்மான் வெய்ல் மற்றும் கார்ல் சீகெல் ஆகியோருடனும் பணியாற்றினார். இதன் பின்னர் இவர் இந்தியா திரும்பிய பின் 1951 ஆம் ஆண்டில் மும்பையின் கொலாபாவில் உள்ள டாட்டா அடிப்படை ஆராய்ச்சி கழகத்தில் குமாரவேலு சந்திரசேகரன் என்பவருடன் இணைந்தார். பிரின்ஸ்டனில் இருந்த சற்றேறக்குறைய இரண்டாண்டு காலகட்டத்தில் இயற்பியல் மேதை ஆல்பர்ட் ஐன்ஸ்டைனின் அண்டை வீட்டுக்காரராக இருந்தார். இவர் ஐன்ஸ்டைனின் பொழுதுபோக்கிற்கு தியாகராஜரின் கர்நாடக இசைப்பாடல்களைப் பாடியதுண்டு.  

இராமநாதன் ஜெயலட்சுமியை மணந்தார். இவர்களுக்கு இரண்டு மகன்கள் இருந்தனர். இவரது தந்தையின் பெயர் கொல்லகுன்டா கோபால் ஐயர் ஆவார். இவரது தாயாரின் பெயர் அனந்தலட்சுமி ஆவார். இவரது தாயார் இவரின் இளவயதிலேயே இறந்து விட்டார்.  

### விருதுகள்
டாட்டா அடிப்படை ஆராய்ச்சி கழகத்தில் 30 ஆண்டுகளுக்கும் மேலாக பணியாற்றிய காலத்தில் செய்த சாதனைகளுக்காக பல்வேறு விருதுகளைப் இராமநாதன் பெற்றுள்ளார். அவை:  

- பத்ம பூசண், 1983
- சாந்தி ஸ்வரூப் பட்நாகர் விருது, 1965
- இந்திய அறிவியல் கழகத்தின் உறுப்பினர்
- இந்திய தேசிய அறிவியல் கழகத்தின் உறுப்பினர்
- டாட்டா அடிப்படை ஆராய்ச்சி கழக மதிப்புமிகு உறுப்பினர்.
# சௌபாட்டியா பசை


**சௌபாட்டியா பசை** (chaubattia paste) உத்திரப் பிரதேசத்தின் சௌபாட்டியா என்ற இடத்தில் உள்ள பழ ஆராய்ச்சி நிலையத்தில், மரத்தின் வெட்டுகாயங்களால் அதற்கு ஏற்படும் பாதிப்புகளில் இருந்து காக்க கண்டுபிடிக்கப்பட்டது ஆகும்.  

### தேவையான பொருட்கள்

- காப்பர் கோர்போனட் _ 800 கிராம்,
- சிவப்பு காரியம் (red lead) _ 800 கிராம்,
- லினோலின் (Linseed oil) _ 1 லிட்டர்.

சௌபாட்டியா பசையானது ஆப்பிள், ஏப்ரிகாட், பீச், பிளம் போன்ற பயிர்களில் கழுத்தழுகல் நோயைக் கட்டுப்படுத்த பயன்படுகிறது.  
இது எளிதில் மழை நீரால் அடித்துச் செல்லப்படுவதில்லை. சௌபாட்டியா பசையானது மரத்தின் பகுதியில் தடவி விடும்போது நோயின் தீவிரம் குறைகிறது.  


தமிழ்நாடு வேளாண்மை பல்கலைக்கழகம், திறந்தவெளி மற்றும் தொலைதூரக் கல்வி  
இயக்ககம், கோவை வெளியிட்ட பயிர் நோயியல் மற்றும் நூர்புழுவியல் நூல்
# ஆப்பிரிக்க கணித ஒன்றியம்

**ஆப்பிரிக்க கணித ஒன்றியம்** அல்லது யூனியன் கணிதவியல் ஆபிரிக்கன் ஆபிரிக்காவில் கணித வளர்ச்சிக்காக அர்ப்பணிக்கப்பட்ட ஒரு ஆப்பிரிக்க அமைப்பு ஆகும். 1976 ஆம் ஆண்டில் மொராக்கோவின் ரபாத் நகரில், முதல் பான்-ஆப்பிரிக்க காங்கிரஸின் கணிதவியலாளர்கள் ஹென்றி ஹோக் நெல்டென்டன் முதல் ஜனாதிபதி பதவி வகித்தது. [1] அதன் ஆரம்ப வருடங்களில் இன்னொரு முக்கிய நபர் ஜோர்ஜ் சைட்டோட்டி, பின்னர் ஒரு முக்கிய கென்யிய அரசியல்வாதி ஆவார்.  

ஆப்பிரிக்க கணித ஒன்றியம், 2009 ஆம் ஆண்டு முதல் மேரி ஃப்ரான்ஓயிஸ் ஓட்ராராஜோவின் தலைமையில் ஆபிரிக்காவில் கணிதத்தில் பெண்களுக்கு ஆணையம் உள்ளது. [2]  

1978 ஆம் ஆண்டில் இருந்து யூனியன் வெளியிட்டது ஆப்பிரிக்கா மாமாட்டிகா (ISSN 1012-9405), 2009 ஆம் ஆண்டு வரை டவோதா சங்கேர் திருத்தப்பட்டது. [3]  
https://en.wikipedia.org/wiki/African_Mathematical_Union
# செம்ஸ்போர்டு பிரபு



**செம்ஸ்போர்டு பிரபு** (1st Viscount Chelmsford), (12 ஆகஸ்டு 1868 – 1 ஏப்ரல் 1933) பிரித்தானியப் பேரரசின் அரசியல்வாதியும், பிரித்தானிய காலனி ஆதிக்க நாடுகளின் ஆளுநரும் ஆவார்.  

செம்ஸ்போர்டு ஆஸ்திரேலியாவின் குயின்ஸ்லாந்து மாகாணத்தின் ஆளுநராகவும், (1905 - 1909), நியூ சௌத் வேல்ஸ் மாகாண ஆளுநராகவும் (1909 – 1913), முதல் உலகப் போருக்குப் பின்னர் 29 பிப்ரவரி 1916ல் கோமறை மன்ற உறுப்பினராக பணியாற்றியவர். பின்னர் பிரித்தானிய இந்தியாவில் 1916 முதல் 1921 முடிய வைஸ்ராயாக பணியாற்றியவர்.  

1919ல் வைஸ்ராய் செம்ஸ்போர்டு, மாண்டேகுவுடன் இணைந்து அறிவித்த மாண்டேகு-செம்ஸ்போர்டு சீர்திருத்தங்களால் நன்கு அறியப்பட்டவர்.  

இவரது சீர்திருத்தங்களின் படி, இந்தியர்களுக்கு அரசியலில் படிப்படியாக பொறுப்புகள் வழங்கப்பட்டது. கிறித்தவர்கள், இசுலாமியர்கள், சீக்கியர்கள், ஆங்கிலோ இந்தியர்களுக்கு அரசுப் பதவிகளில் இட ஒதுக்கீடு வழங்கப்பட்டது.  

## பின்னணி
இந்திய விடுதலைப் போராட்டங்களை அடக்க வேண்டி, இந்திய வைஸ்ராய் செம்ஸ்போர்டு மார்ச், 1919ல் ரௌலட் சட்டத்தை கொண்டு வந்தார். இச்சட்டப்படி, எவரையும் ஆதாரம் அல்லது விசாராணையின்றி கைது செய்த் சிறையில் அடைக்க முடியும் என்பதால், இச்சட்டத்திற்கு எதிராக இந்தியா முழுவதும் ஒத்துழையாமை இயக்கம் நடைபெற்றது.  

ரௌலட் சட்டதிற்கு எதிராக அமிர்தசரஸ் நகரத்தின் ஜாலியன்வாலா பாக் எனும் தோட்டத்தில் 13 ஏப்ரல் 1919ல் கூடிய மக்களை, ரெசினால்டு டையர் தலைமையிலான ஆங்கிலேயப் படைகள் சுட்டதில், 379 மக்கள் படுகொலை செய்யப்பட்டனர்.  

செம்ஸ்போர்டு ஓய்வு பெறுவதற்கு முன்னர், ஆஸ்திரேலியாவின் நியூ சௌத் வேல்ஸ் மாகாணத்தின் பிரித்தானியப் பேரரசின் தலைமை முகவராக பணியாற்றினார்.  

## இதனையும் காண்க
- மாண்டேகு-செம்ஸ்போர்டு சீர்திருத்தங்கள்
- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
- கோமறை மன்றம்
# ஹாரன் ஒலி


**ஹாரன் ஒலி** என்பது மோட்டார் வாகனங்களில் பொருத்தப்பட்டுள்ள ஒலி எழுப்பும் கருவியில் இருந்து வெளிப்படுத்தப்படும் ஒலி ஆகும்.  

மனிதர்களால் கிட்டத்தட்ட 20 ஹெர்ட்ஸ் முதல் 20000 ஹெர்ட்ஸ் வரை அதிர்வெண் உள்ள ஒலி அலையை கேட்க முடியும். இதில் குறைந்த அதிர்வெண் உள்ள ஒலியானது குறைந்த சுருதியும் அதிக அதிர்வெண் உள்ள ஒலியானது அதிக சுருதியும் கேட்கும். வாகனங்களில் ஒலி எழுப்பும் ஹார்ன் சத்தமானது, அதை கேட்பவா் ஒருவரையொருவர் நெருங்கும் போது ஒலியின் அதிர்வெண் V1 = V0 ( C+U)/ ( C-U ) என்று தோன்றும். இதில் C என்பது ஒலியின் வேகம், V என்பது உண்மையான அதிர்வெண். எனவே, நெருங்கி வரும்போது உச்சஸ்தாயில் ஒலி கேட்கும். இவை ஒன்றை விட்டு ஒன்று விலகிச் செல்லும்போது, ஒலியின் அதிர்வெண் V2=V0 (C-U)/ (C+U) என்று தோன்றும். அதனால் பேருந்து விலகிச் செல்லும்போது குறைந்த ஸ்தாயில் கேட்கும். இந்த விளைவுக்கு டாப்ளர் விளைவு என்று பெயா். ஹாரனும் கேட்பவரும் ஒரே வாகனத்திலிருந்தால் இரண்டும் ஒரே வேகத்தில் செல்வதால் ஒலியின் அதிர்வெண் V3= V0(C+U)/ (C+U) என்று மாற்றமில்லாமல் தோன்றும்.  
## மேற்கோள்
# வேடபாளையம்



**வேடபாளையம்** (*Vedapalayam*) என்பது இந்திய நாட்டின் தமிழ்நாடு மாநிலத்தில் காஞ்சிபுரம் மாவட்டத்திலுள்ள உத்திரமேரூா் ஒன்றியத்தில் அமைந்துள்ள உத்திரமேரூா் பேரூராட்சி எல்லைக்கு உட்பட்ட ஊராகும்.  

இக்கிராமம் உத்திரமேரூரில் இருந்து 2 கி.மீ. தொலைவில் அமைந்துள்ளது. வரலாற்றுச் சிறப்பு மிக்க உத்திரமேரூர் கல்வெட்டுக்கு அருகில் உத்திரமேரூா் - வந்தவாசி மாநில நெடுஞ்சாலையில் வேடபாளையம் அமைந்துள்ளது. வைர மேக தடாக ஏரி என்றழைக்கப்படும் உத்திரமேரூா் ஏரியின் கிராமத்திற்கு மிக அருகில் உள்ளது. இந்த ஏரி காஞ்சிபுரம் மாவட்டத்தில் உள்ள இரண்டாவது பெரிய ஏரியாகும். இங்கு ஊராட்சி ஒன்றிய நடுநிலைப்பள்ளி, அங்கன்வாடி, பொது நியாயவிலைக் கடை உள்ளது. அதன் அருகில் தமிழ்நாடு போக்குவரத்து பணிமனை உத்திரமேரூா் கிளையும் பொதுப்பணித்துறை விருந்தினா் மாளிகையும் உள்ளன.
# அனுராதா டி கே



**அனுராதா டி. கே** ஒரு இந்திய விண்வெளித்துறையின் அறிவியலாளர் ஆவார். இவர் இந்திய விண்வெளி ஆய்வு மையத்தின் சிறப்புத் தகவல் தொடர்பு செயற்கைக்கோள்கள் என்ற பிரிவின் திட்ட இயக்குநர் ஆவார். இவர் ஜிசாட்-12 மற்றும் ஜிசாட்-10 செயற்கைக்கோள்களை செலுத்துவதில் பணிப்புரிந்தார். 1982இல் விண்வெளி நிறுவனத்தில் இணைந்த இஸ்ரோவின் மூத்த பெண் விஞ்ஞானியும் மற்றும் செயற்கைக்கோள் திட்ட இயக்குநராக பணியாற்றிய முதல் பெண்ணும் ஆவார்.  
>  
## இளமைக்காலமும் கல்வியும்
அனுராதா டி. கே மைசூர் மாநிலத்தில் உள்ள (இப்போது கருநாடகம்) பெங்களூரில் இல் பிறந்தார். இவர் பெங்களூரில் உள்ள விஸ்வரேஸ்வரய்யா பொறியியல் கல்லூரியில் மின்னணு துறையில் இளங்கலை பட்டம் பெற்றார்.  

## தொழில்
அனுராதா டி. கே. இஸ்ரோ செயற்கைக்கோள் மையத்தில் இந்திய புவியியல்சார் செயற்கைக்கோள் பிரிவு திட்ட இயக்குநராக பணியாற்றுகிறார். இவர் பூகோள-ஒத்திசைவான செயற்கைக்கோள்களின் பிரிவில் பணிபுரிகிறார். இவை தொலைத் தொடர்பு மற்றும் தரவு இணைப்புகள் ஆகியவற்றுக்கு முக்கியமானவை.  

பல இந்திய விண்வெளித் திட்டங்களில் அவர் ஒரு முன்னணி நபராக இருந்துள்ளார். அனுராதாவின் பங்கு, சூலை 15, 2011 அன்று சதீஸ் தவான் விண்வெளி மையத்தில் இருந்து ஜிசாட்-12 தகவல் தொடர்பு செயற்கைக்கோளை உருவாக்கி விண்வெளிக்கு அனுப்பியதே ஆகும், அவர் 20 பொறியாளர்களின் தொழில்நுட்பக் குழுவினை மேற்பார்வையிட்டார். ஜிசாட்-12 உடன் இணைந்து பணியாற்றிய பிறகு, அனுராதா டி. கே. 2012 செப்டம்பர் மாதத்தில் மிகப்பெரிய தகவல் தொடர்பு செயற்கைக்கோளான ஜிசாட்-10 தலைமையேற்று அனுப்பினார்.  

திட்ட இயக்குநராக, அவர் ஜிசாட்-9, ஜிசாட்-17 மற்றும் ஜிசாட்-18 தொடர்பு செயற்கைக்கோள்களை அறிமுகப்படுத்தினார்.  
இந்திய தொலைதூர உணர்திறன் நிறுவனம் மற்றும் இந்திய மண்டல ஊடுருவல் செயற்கைகோள் திட்டங்களுக்கான திட்ட மேலாளராக, மண்டல திட்ட இயக்குநராகவும், உதவி இயக்குநராகவும் பணியாற்றியுள்ளார். அவரது சிறப்பு செயற்கைக்கோள் புதுப்பிப்பு அமைப்புகள் ஆகும், இது விண்வெளியில் இருக்கும்போது ஒரு செயற்கைக்கோள் செயல்திறனைக் கண்காணிக்கும்.  

## விருதுகள்

- விண்வெளி அறிவியல் துறையில் சிறந்த சேவைகளுக்கான விண்வெளி தங்க பதக்கம் விருது 2003 ல் இந்திய வானியல் சங்கத்தால் வழங்கப்பட்டது.
- 2011ல் தேசிய வடிவமைப்பு மற்றும் ஆராய்ச்சி மன்றம் மூலம் *சுமன் சர்மா* விருது வழங்கப்பட்டது.
- 2012 ல் இந்திய விண்வெளி ஆராய்ச்சி நிறுவனத்தின் சிறப்பு விருது.
- ஜிசாட் -12ல் பணியாற்றியதற்காக குழு தலைவருக்கான விருது இந்திய விண்வெளி ஆராய்ச்சி நிறுவனத்தால் வழங்கப்பட்டது.
# பூதப்பாண்டி பூதலிங்கசுவாமி கோயில்

**பூதலிங்கசுவாமி கோயில்** என்பது கன்னியாகுமரி மாவட்டத்தின் பூதப்பாண்டியில் அமைந்துள்ள சிவாலயமாகும்.  

இக்கோயில் நாகர்கோவிலிலிருந்து வடக்கே 10 கி.மீ தொலைவில் பழையாற்றின் மேற்குக் கரையில் தாடகை மலையின் அடிவாரத்தில் உள்ளது. இக்கோயில் பாண்டிய மன்னர்களால் கட்டப்பட்டது. சுமார் அறுநூறு வருடங்களுக்கு முன் கட்டப்பட்டது என்கின்றனர்.  

## சந்நிதிகள்
இக்கோயிலில் மூலவர் கிழக்கு நோக்கி காட்சியளிக்கிறார். அம்மன் சிவகாமியம்மை. உள்பிரகாரத்தில் விநாயகர், முருகர், நடராஜர், தட்சிணாமூர்த்தி, சண்டிகேசுவரர் முதலிய சன்னிதிகள் உள்ளன.  

## அமைப்பு
மூலஸ்தானம் அமைந்துள்ள பாறையைச் சுற்றிலும் எழுப்பட்டிருக்கும் கற்சுவர் ஒரு சிறிய கோட்டையின் தோற்றத்தை கொண்டிருக்கும். கோயிலின் வடக்கே திருக்குளம் உள்ளது. இவ்வாலயத்திற்கு விமானம் இல்லை. செட்டி மண்டபத்தில் இரு துவாரகர்கள் சிலை அமைக்கப்பட்டுள்ளது.  

## விழாக்கள்
- பௌர்ணமி விசேச பூஜை
- பிரதோஷ வழிபாடு
- அமாவசை கிரிவலம்
- தைமாதத்தில் பிரமோற்சவம்
- ஐப்பசியில் திருக்கல்யாண உற்சவம் நாள்தோறும் ஆறு கால பூஜை நடைபெறுகிறது.
# விலங்கு படுக்கை

பொதுவாக பயன்படுத்தப்படும் ஒரு படுக்கை பொருள்]]  
**விலங்குப் படுக்கை** என்பது கால்நடை வளர்ப்பில் கரிமப்பொருட்களைக் கொண்டுள்ள படுக்க ஆகும். இது விலங்கு  ஓய்வாக அல்லது நிலையாக ஓரிடத்தில் இருக்கும் பொழுது தோலின்மேல் உள்ள வெப்ப அழுத்தம் மற்றும் வெப்ப இழப்பு, விலங்குகளின் வாழிடத்தில் உள்ள தூய்மையற்றதன்மை ஆகியவற்றை குறைக்கிறது.
# வளையப்பந்து


**வளையப்பந்து** (Tennikoit) என்பது பூப்பந்தைப் (Tennis) போன்ற ஒரு வகை விளையாட்டாகும் .இதற்கும் பூப்பந்து விளையாடுவதற்கு ஏற்ற ஆடுகளம்போல் ஆடுகளம் தேவை .வளையப்பந்து விளையாடுவதற்கு வட்டமான இரப்பர் வளையப்பந்து அடிப்படைத் தேவையாகும். இந்த விளையாட்டை விளையாடும் இரு விளையாட்டு வீரர்களைப் பிரிக்கும் வகையில், ஒவ்வொருவரும் தனது பிடிப்பை மோதலின்றி பிடிக்க ஆடுகளத்தின் குறுக்கே வலை அமைக்கப்பட்டிருக்கும். வளையப்பந்து குறிப்பாக ஜெர்மனி, தென் ஆப்பிரிக்கா, பிரேசில், இந்தியா, பாகிஸ்தான் மற்றும் பங்களாதேஷ் ஆகிய நாடுகளில் மிகவும் பிரபலமாக உள்ளது. இந்த விளையாட்டு உட்புற மற்றும் வெளிப்புற மைதானங்களில் விளையாடப்படுகிறது.  

இவ்விளையாட்டு பல வகைகளில் விளையாடப்படுகிறது. "ஒற்றையர் பிரிவு" என்பது இரண்டு எதிரெதிர் வீரர்கள் தேவைப்படும் இரண்டு வீரர்கள் மட்டுமே கொண்ட பிரிவாகும். "இரட்டையர் பிரிவு" என்பது நான்கு வீரர்களைக் கொண்ட பிரிவாகும், ஒவ்வொரு அணியும் தலா இரண்டு வீரர்களைக் கொண்ட இரண்டு அணிகள் ஒருவருக்கொருவர் எதிரெதிர் மோதுகின்றன, "கலப்பு இரட்டையர் பிரிவு" போட்டியில், ஒரு ஆண் வீரரும், ஒரு பெண்ணும் இணைந்து அணியை உருவாக்குகிறார்கள்.
# நன்னூல் உரையாசிரியர்கள்


தமிழ் மொழியில் உள்ள இலக்கண நூல்களில் தலையாயது தொல்காப்பியமாகும். அதற்குப் பின் தோன்றிய இலக்கண நூல் பவணந்தி இயற்றிய நன்னூல் இன்றும் சிறப்புப் பெற்று விளங்குகிறது. சுருக்கமும் செறிவும் இந்நூலின் தனிச் சிறப்பியல்புகளாகும்.  

## முதல் உரை
நன்னூலுக்குக் காலந்தோறும் பலர் உரை எழுதியுள்ளனர். ஒவ்வொரு உரைக்கும் தனிச்சிறப்பு இருக்கின்றது. நன்னூலுக்கு முதன் முதலில் தோன்றிய உரை மயிலைநாதர் உரையாகும்.  
## உரையாசிரியர்கள்
- மயிலைநாதர்
- சங்கர நமச்சிவாயர்
- ஆண்டிப்புலவர்
- கூழங்கைத் தம்பிரான்
- இராமநுசக் கவிராயர்
- விசாகப்பெருமாள் ஐயர்
- ஆறுமுக நாவலர்
- சடகோப ராமாநுசாச்சாரியார்

## இதனையும் காண்க
- நன்னூல் உரைநூல்கள்
- நன்னூல்
- நன்னூற்காண்டிகையுரை (கூழங்கைத் தம்பிரான்)
# பூஜ்யம் (கணிதம்)



கணிதத்தில், பூஜ்யம் (ஜெர்மன்: பூஜ்யம் என்பது "பூஜ்யம்", இது லத்தீன் மொழி: nullus meaning "") [1] என்பது பூஜ்ஜிய உறுப்பினர்களை பூஜ்ஜியத்தில் அல்லது ஒரு பூஜ்ய மதிப்பில் கொண்டிருப்பதற்கான வழிமுறையாகும். சில நேரங்களில் குறியீடு ∅ "பூஜ்யம்" 0 லிருந்து 0 இல் இருந்து வேறுபடுவதற்குப் பயன்படுத்தப்படுகிறது. சில நேரங்களில் அலிஃப் பூஜ்யம் என்று அழைக்கப்படுகிறது.  

பூகோள வெக்டர் இடத்தில் பூஜ்ய வெக்டர் பூஜ்ய வெக்டராக உள்ளது; மின்கோவ்ஸ்கி விண்வெளி போன்ற ஒரு seminormed திசையன் இடத்தில், பூஜ்ய வெக்டர்கள் பொதுவாக, பூஜ்யம் அல்லாதவை. தொகுப்பு கோட்பாட்டில், null செட் பூஜ்ஜிய உறுப்புகள் கொண்ட தொகுப்பு ஆகும்; மற்றும் அளவீட்டு கோட்பாட்டில், ஒரு பூஜ்ய தொகுப்பு என்பது பூஜ்ஜிய அளவிலான ஒரு தொகுப்பு ஆகும்.  

வரைபடத்தின் ஒரு பூஜ்ய இடம் என்பது படத்தின் பூஜ்ய உறுப்புக்குள் (பூஜ்ய உறுப்பு தலைகீழ் படம்) இல் மாற்றியமைக்கப்பட்ட களத்தின் ஒரு பகுதியாகும்.  

புள்ளிவிவரங்களில், பூஜ்ய கற்பிதக் கொள்கையானது, புள்ளிவிவர சான்றுகள் இல்லையெனில் சுட்டிக் காட்டாவிட்டால் ஒரு கருத்தாகும் என்பது உண்மைதான்.
# கரியப்பன அள்ளி


**கரியப்பனஅள்ளி** (*Kariappanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643634. இது பள்ளிப்பட்டி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், பென்னாகரத்தில் இருந்து 21 கிலோமீட்டர் தொலைவிலும் உள்ளது. மேலும்  
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 994, மொத்த மக்கள் தொகைகள் 801,. இதில் 413 ஆண்களும், 388 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 55.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# உத்தம அளவு மக்கள் தொகை கோட்பாடு


'''உத்தம அளவுக்கோட்பாடு:  
**மக்கட் தொகையில் ஏற்படும் மாற்றங்களுக்கும் அதன் விளைவாக தலா வருமானத்தில் ஏற்படும் மாற்றங்களுக்கும்மிடையே உள்ளத் தொடர்பினை உத்தம அளவுக்கோட்பாடு வெளிப்படுத்துகிறது. நவீன பொருளியலறிஞர்களான சிட்விக், கேனன்,டால்டன் மற்றும் ராபின்ஸ் போன்றவர்கள் இக்கோட்பாட்டை ஆதரித்தார்கள்.**  

''வரைவிலக்கணமும் பொருளும்: இயற்கை வளங்கள்,மூலதனப் பொருட்களினிருப்பு,மற்றும் தொழில் நுட்ப நிலை ஆகியவற்றிற்கேற்ற சிறந்த மக்கட் தொகையே உத்தம அளவு மக்கள் தொகை எனலாம். இந்த மக்கட்தொகை அளவில் தலா உற்பத்தி (உண்மையான தலா வருமானம்) உச்சத்தில் இருக்கும்.  

வேறு வகையாகக் கூறினால், 'தலா உற்பத்தி உச்சத்தில் இருக்கும் நிலையில் உள்ள மக்கட் தொகையே உத்தம அளவு மக்கள் தொகை எனலாம். உத்தம அளவைவிட மக்கட்தொகை குறைவாக இருப்பின் அது மக்கள் தொகை குறைவாக உள்ள நாடு எனவும்,அதிகமாக இருந்தால், அது மிகை மக்கள் தொகை கொண்ட நாடு எனவும் அழைக்கலாம்.  

விளக்கம்: ஒரு நாட்டில் இயற்கை வளங்களும், மூலதன கருவிகளும், தொழில் நுட்பநிலை ஆகியவை மாறாமல் நிலையாக இருப்பதாகக் கொள்வோம். இவ்வளங்களோடு ஒப்பிட மக்கள் தொகை சிறியதாக இருக்கும் என்போம். மக்கட்தொகை அதிகரிக்குமானால், நாட்டில் தொழிலாளர்களும் அதிகரிப்பர்.மேற்கூறிய நிலையான வளங்களுடன் கூடுதலான தொழிலாளர்கள் சேர தலா உற்பத்தி அதிகரிக்கும். ஆரம்ப கட்டத்தில், சிறப்பு தேர்ச்சி காரணமாகவும், இயற்கை வளங்களை செம்மையாகப் பயன்படுத்துவதாலும் தலா உற்பத்தி வேகமாக அதிகரிக்கும். தொடர்ந்து மக்கள் தொகை அதிகரித்தால், அனைத்து வளங்களும் முழுமையாகப் பயன்படுத்தப்பட்ட ஒரு நிலை உருவாகும். அப்பொழுது தலா வருமானம் உச்சத்தில் இருக்கும். இந்த அளவினையே உத்தம அளவு மக்கட்தொகை என்கிறோம்.  

இதைவிட அதிகமாக மக்கட்த்தொகை அதிகரித்தால் அந்நாடு மிகை மக்கட் தொகை கொண்ட நாடாகக் கருதப்படும்.மேலும் தலா உற்பத்தி குறையத் தொடங்கும். வளங்கலோடு ஒப்பிட அதிக தொழிலாளர்கள் இருப்பது தெரியும். கொடுக்கப்பட்ட வளங்கள் மற்றும் மூலதனப் பொருட்கள் அதிக தொழிலாளர்களிடையே பகிர்ந்து கொள்ளும் போது தனியொருவர்க்கு கிடைக்கும் மூலப்பொருளின் அளவு குறையும். ஆகவே சராசரி உற்பத்தி குறையும். தலா உற்பத்தியின் அளவு குறையும்பொழுது, தலா வருமானம், மக்களின் வாழ்க்கைத் தரம் முதலியனவும் குறையும். மிகை மக்கட்தொகையானது, குறைவான வாழ்க்கைத் தரம், மறைமுக வேலையின்மை, உணவுப் பற்றாக்குறை ஆகியவற்றிற்கு வழி வகுக்கும். குறைவான மக்கட் தொகை, மிகை மக்கட் தொகை இரண்டுமே குறைபாடுகளைக் கொண்டாதாகும். தலா உற்பத்தி உச்ச நிலையில் உள்ள உத்தம அளவு மக்கட்தொகையே ஒரு நாட்டிற்கு மிகச் சிறந்த மக்கட்தொகையாகும்.
# நீடித்த நவீன கரும்பு சாகுபடி


**நீடித்த நவீன கரும்பு சாகுபடி** என்பது நவீன கரும்பு சாகுபடி முறையில் விளைச்சலை அதிகப்படுத்தும் உத்திகளோடு, தண்ணீர் சேமிப்பு குறித்தும் முக்கியத்துவம் அளிக்கப்பட்டும் முறையாகும்.  

### முக்கிய கோட்பாடுகள்

- ஒரு விதைபரு சீவல்களிலிருந்து (BUD CHIPS) நாற்றங்கால் அமைத்தல்
- இளம் ( 25 - 35 நாட்கள் வயதான ) நாற்றுகளை எடுத்து நடவு செய்தல்
- வரிசைக்கு வரிசை 5 அடி இடைவெளியும், நாற்றுக்கு நாற்று 2 அடி இடைவெளியும் பராமரித்தல்,
- சொட்டு நீர்ப் பாசனத்தின் வழி உரமிடுதல்,
- இயற்கை சார்ந்த உரங்கள், பயிர் பாதுகாப்பு மற்றும் பராமரிப்பு முறைகளுக்கு போதிய அளவு முக்கியத்துவம் அளித்தல்,
- ஊடுபயிரிட்டு மண்வளம் மற்றும் மகசூல் அதிகரிக்க வழி செய்தல்,

### நீடித்த நவீன கரும்பு சாகுபடியின் பயன்கள்

- தண்ணீர் உபயோகிப்பு திறன் கூடுகிறது,
- சரியான அளவு உரங்களை உபயோகிப்பதன் மூலம் பயிர்களுக்கு ஊட்டச்சத்து பராமரிப்பு சிறப்பாக அமைகிறது,
- காற்று மற்றும் சூரிய ஒளி அதிக அளவு பயிர்களுக்கு கிடைக்கிறது. அதனால் கரும்பில் சர்க்கரை கட்டுமானம் அதிகரிக்கிறது.
- மொத்த சாகுபடி செலவு குறைகிறது.
- விவசாயிகளுக்கு ஊடுபயிர் மூலம் இரட்டை வருமானம் கிடைக்கிறது.
- மகசூல் அதிகரிப்பு.

- வேளாண்மை சார்ந்த தொழில்நுட்பங்கள், நூல் - 2017 ஜூன், வேளாண்மைத் துறை, தர்மபுரி
# மானாமதுரை-விருதுநகர் இருப்புப்பாதை


**மானாமதுரை-விருதுநகர்** (*Manamadurai–Virudhunagar line*) இருப்புப்பாதை தமிழ்நாட்டிலுள்ள விருதுநகர் மற்றும் மானாமதுரை ஆகிய நகரங்களை இணைக்கிறது.  

## வரலாறு
மானாமதுரை சந்திப்பிலிருந்து-விருதுநகர் சந்திப்பிற்கு புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது.  

1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.  

67கி.மீ (42மைல்) தூரமுடைய மீட்டர் பாதை வகை இருப்புப்பாதைப் பிரிவான இதில் அருப்புக்கோட்டை, திருச்சுழி மற்றும் நரிக்குடி ஆகிய மூன்று இரயில் நிலையங்களும் அமைந்து பயணிகள் மற்றும் சரக்குப் போக்குவரத்துக்கு மிகவும் உதவியது. 2008ஆம் ஆண்டு, மீட்டர் கேஜிலிருந்து அகல இரயில் பாதையாக மாற்றியமைத்தல் பொருட்டு இந்த இருப்புப்பாதைப் பிரிவு மூடப்பட்டது.  

22 இடங்களில் ஆளில்லா கடக்கும் சாலைகளைக் கொண்ட இந்த இருப்புப்பாதைப் பிரிவானது ஆண்டு சூன் மாதம் 21 ஆம் நாள் போக்குவரவுக்கானப் பாதுகாப்பு ஆய்விற்கு உட்படுத்தப்பட்டது. இறுதியாக செலவழிக்கப்பட்டு, ஐந்து பெரிய பாலங்கள், 145 சிறு பாலங்கள் மற்றும் ஐந்து இரயில் நிலையங்களுடன் கூடிய, விருதுநகர் மற்றும் சிவகங்கை மாவட்டங்களுக்கு இடையிலான இந்த அகலப் பாதைப் பிரிவானது சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.
# உராய்வுமானி


**உராய்வுமானி** (*tribometer*) என்பது உராய்வின் அளவுகளை, குறிப்பாக இரண்டு தொடர்புடைய பரப்புகளுக்கிடையேயான உராய்வுக் குணகம், உராய்வு விசை, தேய்மான அளவு, மற்றும் வளைவு அளவு ஆகியவற்றை அளவிடப் பயன்படும் ஒரு துணைக்கருவியாகும். இது 18 ஆம் நூற்றாண்டின் டச்சு அறிவியலாளர் பீட்டர் வான் முசன்புரூக் என்பவரால் கண்டுபிடிக்கப்பட்டது.  

இது உராய்வுப்பரிசோதனைக்கருவி (*tribotester*) என்று பொதுவான பெயரால் குறிப்பிடப்பட்டுள்ளது. இக்கருவி மூலம் பரிசோதனைகள் செய்யவும், தேய்மானம், உராய்வு மற்றும் உயவு போன்ற உராய்வியலின் பாடங்களை உருவகப்படுத்தவும் பயன்படுத்தப்படுகிறது. இவை பெரும்பாலும் உற்பத்தியாளர்கள் தங்கள் தயாரிப்புகளின் நீண்டகால செயல்திறனைச் சோதித்து ஆய்வு செய்யவும் பயன்படுகிறது. எடுத்துக்காட்டாக, எலும்பியல் உட்பொருட்களை உற்பத்தி செய்யும் உற்பத்தியாளர்கள் உராய்வுப்பரிசோதனைக்கருவிக்கு கணிசமான தொகையை செலவழித்து மனித இடுப்பு மூட்டுகளில் ஏற்படும் இயக்கங்களையும், சக்திகளையும் துல்லியமாக கண்டறிகின்றனர்.
# குறத்தியறை ஒளவையாரம்மன் கோயில்

கன்னியாகுமரி மாவட்டத்தின் பூதப்பாண்டிக்கு வடக்கே குறத்தியறை என்னும் சிற்றூரில் *ஒளவையாரம்மன் கோயில்* உள்ளது. இக்கோயில் சங்ககாலப்புலவர் ஒளவையாருக்கென கட்டப்பட்டது. ஔவையாரை ஔவையாரம்மன் என அம்மனுக்கான பின்னோட்டோடு அழைக்கின்றனர்.  

## சிறப்பு வழிபாடு
ஆடிச் செவ்வாய் கிழமைகளில் ஒளவையாரம்மன் கோயிலில் கூழும் கொழுக்கட்டைகளும் படைக்கப்படுகின்றன.  

## தொன்மம்
குறத்தியறை ஒளவையாரம்மன் கோயிலில் தங்கள் பெண்ணின் திருமணத்திற்கு எட்டு நாட்களுக்கு முன்பு வந்து ஒளவையாருக்கு வழிபாடு நடத்தியிருக்கிறார்கள். அந்த வழிபாடு முடிந்த சில மணி நேரங்களுக்குப் பிறகு ஔவையாரம்மன் சந்நிதியில் ஆபரணங்கள் நிறைந்த தங்க தாம்பாளம் இருந்ததாகவும், ஆபரணங்களை மணமக்களுக்கு அணிவித்து திருமணம் நடத்தியுள்ளனர். பின்பு தாம்பாளத்தை திருமணம் முடிந்த எட்டு நாட்களுக்குப் பிறகு அம்மனுக்கு அர்ச்சனை செய்து திருப்பி வைத்துள்ளார்கள்.  

தட்டினை வைக்கும் போது எடுத்தேன் என அம்மன் அசிரீரியாத கூறுவார். ஒருமுறை இவ்வழக்கத்தை பார்த்தேன் என ஒருவன் கூற அதிலிருந்து இவ்வழக்கம் தடைபட்டதாக கூறுகின்றனர்.  

## ஆதாரங்கள்
# தண்டுமலர்கள்

, ஆத்திரேலியா]]  

s growing directly from the trunk]] __NOTOC__  

தண்டு மலர்கள் (Cauliflory) என்பது ஒரு தாவரவியல் சொல் ஆகும். பொதுவாக மலர்கள் தாவர தண்டின் ஒரு சிறப்பு கிளையிலிருந்து தான் தோன்றும். ஆனால் சில தாவரங்களில் மலர்கள் தாவர தண்டிலிருந்து நேரடியாகத் தோன்றுகின்றன. இதுவே தண்டு மலர் என அழைக்கப்படுகிறது.  
இவ்வகை அமைப்பு மரம் ஏற முடியாத விலங்குகள் மற்றும் பறவைகள் மூலம் மகரந்தச்சேர்க்கை நடைபெறவும் விதைகள் பரவவும் உதவுகின்றது. இவ்வகைத் தாவரங்களில் கனிகள் பழுக்கும் முன்னரே உதிர்ந்து தரையை அடைந்த பின்னர் தான் பழுக்கின்றன.  
## எடுத்துக்காட்டு
- பைக்கஸ் ரேசெமொசா
- பைக்கஸ் சன்ச்பாரிக்கா
- பைக்கஸ் சர்
- பைக்கஸ் சைகோமொராஸ்
- சைசிஜியம் மூரி
- சைசிஜியம் கார்மிப்லோரம்
- பலாப்பழம்
- பப்பாளி

## மேற்கோள்
# ஆண்டிப்புலவர்

**ஆண்டிப்புலவர்** நன்னூலுக்கு விருத்தப்பாவினால் உரை இயற்றியவர்..இவர் ஆசிரிய நிகண்டும் இயற்றினார். உரையறி நன்னுால் இன்று கிடைக்கவில்லை.  

## வாழ்ந்த காலம்
தொண்டை மண்டலத்தில் செஞ்சிக்கு அருகேயுள்ள ஊற்றங்கால் என்பது ஆண்டிப்புலவரின் பிறப்பிடமும் இருப்பிடமும் ஆகும்..  

## சிறந்த ஆசிரியர்
சிறந்த தமிழறிஞராக விளங்கினார். தந்தையரிடம் கல்வி பயின்ற இவர் கல்வியிற் சிறந்து பலருக்கு ஆசிரியராகத் திகழ்ந்தார்.  

## நன்னுால் சூத்திர விளக்கம்

:செம்மையும் கருமையும் பசுமையும் வெண்மையும்  
::திண்மையும் நுண்மையும் யுடனே  
:சிறுமையும் பெருமையும் குறுமையும் நெடுமையும்  
::தீமையும் துாய்மையும் அலால்  
:வெம்மையும் குளிர்மையும் கொடுமையும் கடுமையும்  
::மேன்மையும் கீழ்மையும் யும்பின்  
:மெய்ம்மையும் வறுமையும் பொய்ம்மையும் வன்மையும்  
::மெனமையும் நன்மை யும்சொல்  
:ஐம்மையும் பழமையும் புதுமையும் இனிமையும்  
::அணிமையும் நிலைமை யும்நேர்  
:ஆண்மையும் மும்மையும் ஒருமையும் பன்மையும்  
::அறுமையும் இருமையும் மிக்க  
:கைம்மையும் கூர்மையும் கேண்மையும் சேண்மையும்  
::கடிய வளமையும் இளமையும்  
:காணரிய முதுமையும் பண்புப் பகாப்பதம்  
::காட்டுமின் னனைய மாதே
# அணுப்போர் குளிர்காலம்

**அணுப்போர் குளிர்காலம்** (Nuclear Winter) என்பது ஒரு முழு அளவு அணுப்போர் நிகழும்போது ஏற்படும் வெடிப்பினாலும் தீக்கனலாலும், பல இலட்சம் டன் துாசுகளும், காியும், புகையும் பூமியைச் சூழும். இதனால் புவிப் பரப்பின் மீது விழும் சூாிய ஆற்றலின் அளவு மிகக் குறையும். இருளும் கடும் குளிரும் புவி முழுவதும் நிலவும். இதன் விளைவாக புவியின் வெப்பச் சமநிலை சீா்குலையும்.  

இந்த அணுப்போாில் தப்பிப் பிழப்பவா்கள் இருள்மயமான கடுங்குளிரை ஏறத்தாழ ஓராண்டுக்கு மேல் எதிா்கொள்ள வேண்டியிருக்கும் என அறிவியலாளா்கள் கணித்துச் சொல்லி இருக்கிறாா்கள்.  
## மேற்கோள்
# பாலிப்பட்டி

**பாலிப்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பென்னாகரம் வட்டம் பாலிப்பட்டி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. ஆகும். இங்கு மொத்த குடியிருப்புகள் 191, மொத்த மக்கள் தொகைகள் 723,. இதில் 378 ஆண்களும், 345 பெண்களும் அடங்குவர்.  

## மேற்கோள்
# இந்தியத் தேசிய இயற்பியல் ஆய்வுக்கூடம்


**இந்தியத் தேசிய இயற்பியல் ஆய்வுக்கூடம்** (*National Physical Laboratory of India*) என்பது புது தில்லியில் அமைந்துள்ள இயற்பியல் ஆய்வுக்கூடம் ஆகும். இது இந்தியாவின் அளவீட்டு தர ஆய்வுக்கூடமாக் திகழ்கிறது. இது இந்தியாவில் அனைத்துலக முறை அலகுகள் தரங்களைப் பராமரித்தலுடன் எடைகள் மற்றும் நடவடிக்கைகளின் தேசிய தரங்களைக் கணக்கிடுகிறது.  

## வரலாறு
இந்தியத் தேசிய இயற்பியல் ஆய்வுக்கூடம், 1900ஆம் ஆண்டு நிறுவப்பட்டது. இது அறிவியல் மற்றும் தொழிலக ஆய்வு மன்றத்தின் கீழ் அமைக்கப்பட்ட, ஆரம்பகால தேசிய ஆய்வகங்களில் ஒன்றாகும். 1947ஆம் ஆண்டு ச்னவரி 4 ஆம் தேதி ஜவஹர்லால் நேரு தேசிய இயற்பியல் ஆய்வகத்திற்கு அடிக்கல் நாட்டினார். க. சீ. கிருட்டிணன் ஆய்வகத்தின் முதல் இயக்குநராக நியமிக்கப்பட்டார். ஆய்வகத்தின் பிரதான கட்டிடடத்தை 1950 சனவரி 21 அன்று முன்னாள் துணைப்பிரதமர் சர்தார் வல்லபாய் பட்டேல் திறந்து வைத்தார். முன்னாள் பிரதமர் இந்திரா காந்தி, திசம்பர் 23, 1975-ல் ஆய்வகத்தின் வெள்ளி விழா கொண்டாட்டத்தை தொடங்கி வைத்தார்.  

## ஆராய்ச்சி திட்டங்கள்
இந்தியத் தேசிய இயற்பியல் ஆய்வுக்கூடம் ஆராய்ச்சியிலும் ஈடுபட்டுள்ளது. தேசிய இயற்பியல் ஆய்வகம் மேற்கொண்டுள்ள முக்கியமான ஆராய்ச்சி நடவடிக்கைகளில் ஒன்று, இந்தியத் தேர்தல்களில் மோசடியான வாக்களிப்பைத் தடுக்க பயன்படுத்தப்படும் அழியாத மையுக்கான இரசாயன கலவையினை உருவாக்கியதாகும். மைசூர் பெயிண்ட்ஸ் மற்றும் வார்னிஷ் லிமிடெட் தயாரித்துள்ள இந்த மை, வாக்காளர் ஏற்கனவே வாக்களித்ததற்கான அடையாளமாக, வாக்காளரின் விரல் நகத்தில் தடவப்படுகிறது.  

இந்தியத் தேசிய இயற்பியல் ஆய்வுக்கூடம் உயிர் உணர்வி மேம்பாட்டில் பணிபுரியும் பிரிவையும் கொண்டுள்ளது. தற்போது இந்தப் பிரிவு முனைவர் சி. சர்மா தலைமையில் செயல்படுகிறது. இந்தப் பிரிவு முதன்மையாக கொலஸ்டிரால், அளவீடு மற்றும் நுண்ணீர்மம் அடிப்படையிலான உயிர் உணர்விகள் உருவாக்கத்தில் கவனம் செலுத்துகிறது. யூரிக் அமிலத்தைக் கண்டறிவதற்கான உயிர் உணர்விகளையும் உருவாக்குகிறது.  

## தலைசிறந்த பணியாளர்கள்
இந்தியத் தேசிய இயற்பியல் ஆய்வுக்கூடத்தில் பணிபுரியும்/பணிபுரிந்த ஊழியர்கள் பெற்ற சிறப்புகளும் விருதுகளும்:  

### பத்ம பூசண்
- க. சீ. கிருட்டிணன் - 1954
- ஏ. ஆர். வர்மா – 1982
- ஏ. பி. மித்ரா - 1989
- எஸ். கே. ஜோஷி - 2003

### பத்மசிறீ
- எஸ். கே. ஜோஷி – 1991

### சாந்தி ஸ்வரூப் பட்நாகர் விருது
- க. சீ. கிருட்டிணன் - 1958
- ஏ. பி. மித்ரா - 1968
- வினய் குப்தா - 2017

## பிற
காலநிலை மாற்றம் தொடர்பான பருவநிலை மாற்றத்துக்கான பன்னாட்டு அரசுக் குழுவில் ஏ. பி. மித்ரா மற்றும் செம்மேந்திர சர்மா - 2007-ல் அரசுகளுக்கிடையேயான குழுவிற்கான நோபல் அமைதி பரிசு பெற்ற குழுவின் பங்களிப்பாளர்களாகச் செயல்பட்டனர்.